**ТЕХНИЧЕСКА СПЕЦИФИКАЦИЯ**

**„Осигуряване на самолетни билети за превоз по въздух на пътници и багаж при служебни пътувания до други дестинации за нуждите на Държавна агенция за метрологичен и технически надзор”**

**І. Пълно описание на обекта на поръчката**

Настоящият документ съдържа пълното описание на обекта на поръчката, условията и изискванията към изпълнението на поръчката.

**1. Цел на поръчката:**

Целта на настоящата обществена поръчка е сключването на договор от страна на ДАМТН след провеждане на вътрешен конкурентен подбор по реда на чл. 82, ал. 4 от ЗОП съгласно условията на Рамково споразумение №СПОР-12/05.06.2017 г. за осигуряване на самолетни билети за превоз по въздух на пътници и багаж при служебни пътувания до други дестинации на служителите от ДАМТН, с възможност за приемане на заявки в работно и извънработно време, включително през почивни и празнични дни, по 24 часа в денонощие през периода на изпълнение на договора.

**2. Предмет на поръчката**

По конкретния договор ще бъдат закупувани самолетни билети във всички категории на икономичната класа, както и в бизнес класа, за редовни двупосочни полети, както и за еднопосочни при необходимост. Информация за дестинациите предмет на договора се намира в електронния образец на ценова оферта в СЕВОП.

**3. Условия за ефективното изпълнение на поръчката**

**3.1. Осигуряване на директни полети**

Определеният за изпълнител на договора е задължен да осигурява:

- изгодни и удобни полети, във всички дни от седмицата;

- по всички дестинации от обособената позиция;

- по възможност директни или с минимален брой прекачвания с максимално кратки и/или съобразени с целите на пътуването престои;

- по редовни вътрешни и международни линии, предимно в икономична класа;

- възможност за приемане на заявки в работно и извън работно време, включително през почивни и празнични дни, по 24 часа в денонощие, 365 дни в годината.

3.2. Реакция при получаване на заявка за осигуряване на самолетен билет

Изпълнителят се задължава да осигури бърза реакция – до 2 (два) часа след подаване на конкретна заявка за пътуване, като за всяко пътуване предложи оптимални маршрути с най-подходящи връзки при възможно най-ниската цена на пазара към момента на заявката. При бърза заявка, породена от възникнали извънредни обстоятелства и/или спешни случаи, включително такива направени през почивните и празничните дни, срокът е до 1 (един) час.

Изпълнителят се задължава да осигури възможност за приемане на заявки в работно и извънработно време, включително през почивни и празнични дни, 24 часа в денонощие, 365 дни в годината.

Срокът за издаване на билет до определена дестинация е до 24 часа от получаване на потвърждение за резервация.

3.3. Конфиденциалност

Изпълнителят по сключения договор, се задължава да гарантира пълна конфиденциалност на извършваните пътувания (дати, маршрути, превозвачи).

**3.4. Извънредни обстоятелства**

В случай на извънредни обстоятелства, независещи от Възложителя (ДАМТН) или лицата, за които е закупен билета, които не позволяват осъществяването на полета (неблагоприятни атмосферни условия, стачки на авиокомпании и др)., изпълнителят е длъжен да осигури безплатното презаверяване на билета на пътника за първия възможен полет по същия маршрут, при съгласие от страна на пътника или Възложителя. В случай на невъзможност, или несъгласие от страна на възложителя, изпълнителят осигурява безплатно пре-маршрутиране на пътника чрез алтернативен полет(и) или възстановява стойността на закупения билет.

### IІ. Основни дестинации

Основните дестинации, по които се извършват пътувания на служителите от ДАМТН, са посочени в електронния образец на ценова оферта по обществената поръчка в СЕВОП, който е неразделна част от документацията на обществената поръчка. **Посоченият списък е примерен и не ангажира Възложителя със закупуване на самолетни билети по изброените дестинации, нито го ограничава да закупува билети само в рамките на изброените дестинации, както в чужбина, така и в България.**

### III. Срокове и места на изпълнение на услугите

* + - 1. Срокът за изпълнение на договора е **от датата на неговото сключване до 31.12.2018 г.** или доизчерпване на предвидения финансов ресурс. Срокът за изпълнение на индивидуалните договори, сключени въз основа на рамковото споразумение, е не по-дълъг от срока на действие на рамковото споразумение.
      2. Срокът на договора може да бъде удължен по изключение при условията на чл. 116 от ЗОП, ако до изтичане на срока на договора Централния орган за покупки не е сключил ново рамково споразумение със същия предмет за следващ период.
      3. Изпълнителите по рамковото споразумение следва да предлагат маршрути, които са с най-подходящи връзки за съответните дестинации. В отговор на всяка заявка на възложителя те трябва да предложат най-малко два варианта на превозвачи и директни маршрути, а при невъзможност за такива изпълнителите следва да предложат недиректни маршрути с минимален брой прекачвания до съответната дестинация и съобразени с условията на всяка получена от възложителя заявка (вкл. часови диапазон). Отговорът на конкретна заявка (предложение) трябва да съдържа възможните варианти за реализиране на пътуването при заявените от възложителя условия (класа, категория и т.н.). Възложителят си запазва правото да избере съответен вариант като потвърди заявката или да откаже възлагането й в случай, че нито един от предложените варианти не е подходящ по негова преценка. При искане на възложителя изпълнителят предоставя за конкретната заявка до 3 варианта на маршрути от 3 авиокомпании, в случаите, в които това е възможно.
      4. Места на изпълнение: самолетните билети ще се доставят по електронен път или на хартиен носител до упълномощено от Възложителя лице по начина и до мястото, определени в договора. Доставката до адреса на Възложителя е за сметка на Изпълнителя.

**IV. Цени и начин на плащане**

**ЦЕНИ**

1. При изготвяне на електронната ценова оферта участниците попълват 2 електронни образеца както следва:

- в първия образец с наименование „Ценова оферта: Основни дестинации (показател ФО1)“ участниците предлагат **максимални нетни тарифи** на самолетните билети по посочените в таблицата двупосочни дестинации в икономична класа, без такса обслужване, без дължими летищни такси, такси за сигурност и други такси и данъци, както и такива, установени от местното законодателство;

- във втория образец с наименование „Такса обслужване (показател ФО2)“ участниците предлагат **максимален размер на таксата за осигуряване на самолетен билет (такса обслужване)** за двупосочно пътуване в икономична класа, съответно за континентални и за трансконтинентални полети.

**Така предложените максимални нетни тарифи на самолетните билети и цените на таксите за обслужване са пределни за периода на действие на рамковото споразумение.** Те могат да бъдат намалявани при подаването на ценови оферти в мини-процедурите пред индивидуалните възложители.

При посочване на максималните нетни тарифи на билети в икономична класа да се има предвид икономична класа при следните условия:

- с право на промяна на издаден билет срещу заплащане;

- без право възстановяване стойността на билета.

1. Крайната цена на доставените самолетни билети се формира на база най-ниските на пазара нетни тарифи, предлагани от авиокомпании към момента на подаване на предложение от изпълнителя в отговор на съответната заявка на възложителя, такса обслужване, дължими летищни такси, такси сигурност и други такси, установени от местното законодателство.
2. **При провеждане на мини-процедурите** **по реда на чл. 82, ал. 4 от ЗОП,** **потенциалните изпълнители нямат право да оферират нетни тарифи на самолетни билети и такса обслужване със стойности, които са по–високи от предложените от тях по рамковото споразумение, а могат да предлагат същите или такива с по-ниски стойности.**

1. При изпълнение на договора, сключен въз основа на проведения вътрешен конкурентен подбор, изпълнителят е задължен да предлага в отговор на всяка конкретна заявка **най-ниските на пазара нетни тарифи, предлагани от авиокомпании към момента на подаване на отговора.** Предложението трябва да съдържа: авиокомпания; маршрут; класата, номера на полетите; часове на полетите и на престоя; единични цени на отделни елементи от цената и крайни цени, както и обща крайна цена; факти от значение за пътуването (летища, условия на тарифата, срок за потвърждаване на резервациите от индивидуалния възложител и др.). Крайната цена и нейните компоненти се доказват с разпечатка от резервационната система. При представяне на отговора (предложението) въз основа на заявката на възложителя, изпълнителят предлага нетни тарифи, които не могат да надвишават предложените максимални нетни тарифи за самолетни билети в икономична класа съгласно ценовото му предложение по конкретния индивидуален договор.
2. В случай, че към момента на изпращане на предложението за резервации, наличната на пазара цена е по-ниска от предложената от него по договора, изпълнителят се задължава да предложи билет на най-ниската пазарна цена, т.е. по-изгодната от двете за възложителя.
3. За дестинации, класи и категории, непосочени в ценовия образец по обществената поръчка, който се намира в СЕВОП и е неразделна част от договора, сключен въз основа на проведената мини процедура, изпълнителят е длъжен да предлага при всяка конкретна заявка най-ниските на пазара нетни тарифи, предлагани от авиокомпании към момента на подаване на офертата от изпълнителя за съответната заявка. **Най-ниските нетни тарифи се доказват от изпълнителя при подаване на предложението чрез представяне на разпечатка от резервационната система, други документи и/или подробна информация от авиокомпаниите, предлагащи самолетни билети по конкретната дестинация.**
4. Цените на билетите се определят в лева за икономична/бизнес класа към момента на подаване на предложението от изпълнителя за съответната заявка. Изпълнителят е длъжен при определяне на цената да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, както и преференциални условия, които авиокомпаниите предлагат въз основа на сключени споразумения.

**НАЧИН НА ПЛАЩАНЕ**

Плащането се извършва в български лева, по банков път, в срок до 10 (десет) дни след представяне на следните документи за издаден самолетен билет:

* фактура за стойността на такса обслужване и протокол за стойността на самолетния билет;
* копие/отрязък от агентския купон;
* разпечатка на направената и потвърдена резервация с калкулация на крайната цена на билета, включваща и всички дължими такси;
* копие от BSP report за издадения билет.